smcproject/ml-wiki-sentences huggingface dataset:
വ്യത്യസ്ത ഓൺലൈൻ സമൂഹങ്ങളിൽ ഈ രീതി പുറത്തുള്ളവരിൽ നിന്ന് അർഥം മറച്ചുവെച്ച് സംസാരിക്കാനായി ഉപയോഗിക്കപ്പെടുന്നു.
ഓൺലൈൻ ഗെയിമിംഗിലും, കമ്പ്യൂട്ടർ ഹാക്കിംഗിലും ലീറ്റ് വ്യാപകമായി ഉയോഗിക്കുന്നുണ്ട്.
1980 കളിൽ 'ബുള്ളറ്റിൻ ബോർഡ്‌ സിസ്റ്റങ്ങളിൽ ' (BBS) ആണ് ആദ്യമായി ഇത്  ഉപയോഗിച്ചത്‌.
ഹാക്കിംഗ് , ക്രാക്കിംഗ് പോലെയുള്ള വിഷയങ്ങൾ ഉപയോക്താക്കൾ ചർച്ച ചെയ്യുന്നത് തടയാനായി ടെക്സ്റ്റ്‌ ഫിൽറ്ററുകൾ അക്കാലത്ത്‌ ഉപയോഗിച്ചിരുന്നു.
ഇത് മറികടക്കാനായി ആണ് ആദ്യമായി ലീറ്റ് ഉപയോഗിച്ചത്‌.
അങ്ങനെ കമ്പ്യൂട്ടർ ഉപയോക്താക്കളുടെ ഇടയിൽ ലീറ്റ് വ്യാപകമായി.
സന്ദീപ് ഉണ്ണിക്കൃഷ്ണൻ ഇംഗ്ലീഷ് വിലാസം https://ml.wikipedia.org/wiki/Major_Sandeep_Unnikrishnan
2008 നവംബറിൽ മുംബൈയിൽ നടന്ന ഭീകരാക്രമണത്തിനിടയിൽ പാക്കിസ്ഥാൻ തീവ്രവാദികളുമായുണ്ടായ ഏറ്റുമുട്ടലിൽ വീരമൃത്യു വരിച്ച ധീരസൈനികനാണ് നാഷണൽ സെക്യൂരിറ്റി ഗാർഡ് ( N.S.G )  കമാൻഡോ മേജർ സന്ദീപ് ഉണ്ണിക്കൃഷ്ണൻ ( മാർച്ച് 15 , 1977 – നവംബർ 28 , 2008 കോഴിക്കോട് ജില്ലയിലെ ചെറുവണ്ണൂർ സ്വദേശിയായ അദ്ദേഹം ജോലിസംബന്ധമായി ബാംഗ്ലൂരിലായിരുന്നു താമസിച്ചിരുന്നത്. ആർമി മേജറായിരുന്ന സന്ദീപ് ദേശീയ സുരക്ഷാസേനയിൽ ( NSG )  ഡെപ്യൂട്ടേഷനിൽ പരിശീലകനായി  ജോലി ചെയ്യുന്നതിനിടെ താജ് ഹോട്ടലിൽ തമ്പടിച്ചിരുന്ന പാകിസ്ഥാൻ തീവ്രവാദികളുമായി നേരിട്ടു നടന്ന ഏറ്റുമുട്ടലിനിടയിൽ ബന്ധികളാക്കപ്പെട്ടവരെ രക്ഷിക്കാൻ ശ്രമിക്കുന്നതിനിടെയാണ് മേജർ സന്ദീപ് ഉണ്ണികൃഷ്ണൻ രാജ്യത്തിനായി ജീവത്യാഗം ചെയ്തത്.
സ്വജീവൻ വെടിഞ്ഞും  രാഷ്ട്രസംരക്ഷണം എന്ന കടമ നിറവേറ്റിയ  അദ്ദേഹത്തെ രാജ്യം മരണാനന്തര ബഹുമതിയായി അശോകചക്ര നൽകി ആദരിച്ചു.
ഐ.എസ്.ആർ.ഒ. ഉദ്യോഗസ്ഥനായ ഉണ്ണിക്കൃഷ്ണൻറെയും ധനലക്ഷ്മിയുടെയും മകനാണ് സന്ദീപ്.
ഉൽസൂരിലെ ഫ്രാങ്ക് ആന്റണി പബ്ലിക് സ്കൂളിലാണ് സന്ദീപ് തന്റെ 14 വർഷം നീണ്ട വിദ്യാഭ്യാസ ജീവിതം നയിച്ചത്.
1995-ൽ ഇവിടെനിന്ന് ശാസ്ത്രത്തിൽ ബിരുദവും നേടി.
പഠനകാലത്ത് കായിക ഇനങ്ങളിൽ ഏറെ താല്പര്യം കാണിച്ചിരുന്ന സന്ദീപ് സ്കൂളിലെ മികച്ച ഓട്ടക്കാരനായിരുന്നു.
1995-ൽ നാഷണൽ ഡിഫൻസ് അക്കാദമിയിൽ ചേർന്നു.
പഠനത്തിനുശേഷം 1999-ൽ ഇന്ത്യൻ കരസേനയുടെ ബിഹാർ റെജിമെൻറിൽ ചേർന്നു.
കരസേനയിലെ സൈനികജീവിതത്തിനിടയിൽ ജമ്മു കശ്മീർ , രാജസ്ഥാൻ തുടങ്ങിയ ഇടങ്ങളിൽ ദേശവിരുദ്ധ പ്രവർത്തനം നേരിടാനും അദ്ദേഹം നിയോഗിക്കപ്പെട്ടു.
2007 ജനുവരി മുതൽ ദേശീയ സുരക്ഷാസേനയിൽ ഡെപ്യൂട്ടേഷനിൽ പ്രവേശിച്ചു.
അവിടെ അദ്ദേഹം 51 സ്പെഷ്യൽ ആക്ഷൻ ഗ്രൂപ്പിലായിരുന്നു പ്രവർത്തിച്ചിരുന്നത്.
ഓപ്പറേഷൻ ബ്ലാക്ക് ടൊർണാഡോ
2008-ൽ ഭീകരവാദികൾ മുംബൈ ആക്രമിച്ചപ്പോൾ ബന്ദികളാക്കിയവരെ രക്ഷിക്കാൻ നിയോഗിച്ച ദേശീയ സുരക്ഷാസേനയിൽ അംഗമായിരുന്നു സന്ദീപ് ഉണ്ണിക്കൃഷ്ണൻ.
തീവ്രവാദികൾ നിലയുറപ്പിച്ച താജ് ഹോട്ടലിലേക്ക് കമാൻഡോകൾ നടത്തിയ പ്രത്യാക്രമണം ഓപ്പറേഷൻ ബ്ലാക്ക് ടൊർണാഡോ എന്നായിരുന്നു അറിയപ്പെട്ടത്.
ഏറ്റമുട്ടലിൽ പരിക്കേറ്റ ഒരു കമാൻഡോയെ അവിടെനിന്ന് മാറ്റിയശേഷം തീവ്രവാദികൾക്കുനേരെ കുതിച്ച സന്ദീപ് പിൻഭാഗത്ത് വെടിയേറ്റു വീണു.
ഗുരുതരമായി പരിക്കേറ്റ അദ്ദേഹം പിന്നീട് മരണത്തിന് കീഴടങ്ങുകയായിരുന്നു.
അന്ത്യയാത്ര
നവംബർ 29-ന് ബാംഗ്ലൂരിലെ വസതിയിലെത്തിച്ച സന്ദീപിന്റെ മൃതദേഹം പൂർണ സൈനിക ബഹുമതികളോടെയാണ് സംസ്കരിച്ചത്.
സൈനികബഹുമതി
ഭീകരാക്രമണത്തിൽ ജീവത്യാഗം ചെയ്തതിനെ മാനിച്ച് ഭാരത സർക്കാർ സന്ദീപ് ഉണ്ണിക്കൃഷ്ണന് മരണാനന്തര ബഹുമതിയായി അശോകചക്ര നൽകി ആദരിച്ചു.
ഹേമന്ത് കർകരെ ജീവചരിത്രം
സന്ദീപ് ഉണ്ണികൃഷ്ണൻ്റെ ജീവിത കഥയെ അടിസ്ഥാനമാക്കി തെലുങ്ക് സംവിധായകൻ ശശി കിരൺ തിക സംവിധാനം ചെയ്ത മേജർ എന്ന ചലച്ചിത്രം 24 മെയ് 2022ൽ തിയേറ്ററുകളിൽ റിലീസ് ചെയ്തിരുന്നു.
തെലുങ്ക് , ഹിന്ദി ഭാഷകളിലായി റിലീസ് ചെയ്ത ഈ സിനിമ മലയാളത്തിലും ഇതേ ദിവസത്തിൽ തന്നേ റിലീസ് ചെയ്തിരുന്നു.
സന്ദീപ് ഉണ്ണികൃഷ്ണൻ്റെ വേഷത്തിൽ അവതരിച്ചത് തെലുങ്ക് താരം ആദിവി സേഷാണ് .
ഈ സിനിമ നിർമ്മിച്ചത് തെന്നിന്ത്യൻ ചലച്ചിത്ര അഭിനേതാവായ മഹേഷ് ബാബുവാണ് .
അവലംബം 1 2 {{ cite news }} : Check date values in: | date= ( help ) 1 2 3 4 5 {{ cite news }} : Check date values in: | date= ( help ) 1 2 {{ cite news }} : Check date values in: | date= ( help ) ↑ ↑ ↑
സന്ദീപ് കുമാർ ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഇംഗ്ലീഷ് വിലാസം https://ml.wikipedia.org/wiki/Sandeep_Kumar_(athlete)
സന്ദീപ് കുമാർ (മെയ്, 1, 1986) ഇന്ത്യൻ നടത്ത മത്സരാർഥിയ‍ാണ്.
ചൈനയിലെ ബെയ്ജിങ്ങിൽ 2015 ഇൽ നടന്ന ലോക അത്ലറ്റിക് ചാമ്പ്യൻഷിപ്പിൽ  50 കിലോമീറ്റർ നടത്ത മത്സരത്തിൽ സന്ദീപ് പങ്കെടുത്തിരുന്നു.
സന്ദീപ് ടൊമർ ഇംഗ്ലീഷ് വിലാസം https://ml.wikipedia.org/wiki/Sandeep_Tomar
സന്ദീപ് ടൊമർ ഉത്തർ പ്രദേശിലെ ബഗ്പത് ജില്ലയിലെ മലക്പുർ ഗ്രാമത്തിലാണ് ജനിച്ചത്.
സന്ദീപ് 55 കിലോഗ്രാം ഫ്രീസ്റ്റൈൽ ഗുസ്തി മത്സരാർഥിയാണ്.
സന്ദീപ് 2016 ലെ ഒളിമ്പിക്ക് യോഗ്യതാ മത്സരത്തിൽ 57 കിലോഗ്രാം ഫ്രീസ്റ്റൈൽ വിഭാഗത്തിൽ വെങ്കല മെഡൽ നേടി.
മംഗോളിയയിൽ വച്ചായിരുന്നു ആ മത്സരം.
ഉക്രൈയ്നിലെ ആന്റ്രി യാത്സെങ്കോയെ 11-0 ആണ് സന്ദീപ് തോൽപ്പിച്ചത്.
സന്തോൾ ഇംഗ്ലീഷ് വിലാസം https://ml.wikipedia.org/wiki/Santol_(fruit)
വന്യമായി വളരുന്ന ഒരു സന്തോൾ വൃക്ഷത്തിന്റെ ഇലച്ചാർത്ത് സന്തോൾ പഴങ്ങൾ.
ഒരെണ്ണം മുറിച്ചുവച്ചിരുന്നു.
സന്തോളിൽ നിന്നുണ്ടാക്കുന്ന തായ് വിഭവമായ 'സോം-ടാം'
തെക്കുകിഴക്കേ ഏഷ്യയിൽ കാണപ്പെടുന്ന ഒരു ഫലവൃക്ഷമാണ് സന്തോൾ .
പഴയ ഇന്തോചൈന , മലയൻ ഉപദ്വീപ് എന്നിവിടങ്ങളിൽ ഉത്ഭവിച്ച സന്തോൾ പിന്നീട് ഇന്തോനേഷ്യ , മൗറീഷ്യസ് , ഫിലിപ്പീൻസ് എന്നീ നാടുകളിൽ എത്തി വ്യാപിച്ചതാണെന്നു കരുതപ്പെടുന്നു.
"പുളിയൻ ആപ്പിൾ" (Sour Apple) കാട്ടുമാംഗോസ്റ്റീൻ എന്നീ പേരുകളും ഇതിനുണ്ട്.
രൂപപ്രകൃതി
സന്തോൾ മരം, മഞ്ഞയും ചുവപ്പും പഴങ്ങൾ ഉണ്ടാകുന്ന രണ്ടിനങ്ങളിലുണ്ട്.
അവ രണ്ടു ജാതികളിൽ പെടുന്നതായി നേരത്തേ കരുതപ്പെട്ടിരുന്നു.
പഴത്തിന്റെ കട്ടികൂടിയ തൊലിക്കുള്ളിലെ രസം നിറഞ്ഞതും മാംസളഭാഗം ഭക്ഷണയോഗ്യമാണ്.
അതിന് മധുരമോ പുളിയോ ആകാം രുചി.
അതിനുള്ളിൽ ഭക്ഷണയോഗ്യമല്ലാത്ത കുരു കാണാം.
വളരെ വേഗം വളരുന്ന മരത്തിനു് 150 അടി വരെ ഉയരം ഉണ്ടാകാം.
അതിൽ സിരകൾ നിറഞ്ഞ ഇലകളും ഒരു സെന്റീമീറ്ററോളം നീളത്തിൽ, ചുവന്നതോ മഞ്ഞയും പച്ചയും കലർന്നതോ ആയ പൂക്കളും കാണപ്പെടുന്നു.
മൂപ്പെത്തിയ കായ, മരത്തിൽ കയറി കൈകൊണ്ടോ താഴെ നിന്ന് തോട്ടികൊണ്ടോ പറിച്ചെടുക്കുകയാണു പതിവ്.
പഴത്തിനുള്ളിലെ മാംസളഭാഗം തന്നെയോ, മസാലകൾ ചേർത്തോ കഴിക്കാം.
പാകം ചെയ്തും പഞ്ചസാരയിലിട്ടും പഴരസമാക്കി മാറ്റിയും കഴിക്കാറുണ്ട്.
ചീന്തിയെടുത്ത മാംസളഭാഗം തേങ്ങാപ്പാലിൽ പന്നിയിറച്ചിയും കുരുമുളകും ചേർത്ത് പാകം ചെയ്തു ഫിലിപ്പീൻസിലെ ബിക്കോൾ പ്രവിശ്യയിൽ വിളമ്പാറുണ്ട്.
സന്തോൾ കുരു ഭക്ഷണയോഗ്യമല്ല.
അറിയാതെ വിഴുങ്ങുന്ന കുരു കുടലിനു കേടുവരുത്താനും സാദ്ധ്യതയുണ്ട്.
ഏറെ മൂക്കാത്ത കായ ഉപയോഗിച്ച് തായ്‌ലണ്ടിൽ സോം ടോം എന്ന വിഭവം ഉണ്ടാക്കാറുണ്ട്.
സന്തോളിന്റെ തടി വലിപ്പമുള്ളതും മിനുക്കാൻ എളുപ്പവും ആയതിനാൽ നിർമ്മാണാവശ്യങ്ങളിൽ പ്രയോജനപ്പെടുന്നു.
സന്തോൾ നല്ലൊരു തണൽ വൃക്ഷമാണ്.
ഇലകളും മരത്തൊലിയും ലേപനൗഷധമായി ഉപയോഗിക്കാറുണ്ട്.
മരത്തിന്റെ പല ഭാഗങ്ങളും നീരു വലിയാനുള്ള ഔക്ഷധമായും ഉപയോഗപ്പെടുന്നു.
സന്തോൾ കാണ്ഡത്തിൽ നിന്നെടുത്ത ചില രാസച്ചേരുവകളിൽ അർബുദ ശമന ഗുണം കണ്ടെത്തിയതായി അവകാശവാദമുണ്ട്.
സാന്തോൾ വിത്തിന്റെ സത്തിന് കീടനാശനക്ഷമത ഉള്ളതായും പറയപ്പെടുന്നു.
ഈർപ്പമുള്ള ഉഷ്ണമേഖലാപ്രദേശങ്ങളിലാണ് ഈ മരം നന്നായി വളരുന്നത്.
സമുദ്രസമനിരപ്പിൽ മുതൽ മൂവായിരം അടി ഉന്നതിയോളം അതു കൃഷി ചെയ്യാനാകും.
ആഴവും വളക്കൂറുമുള്ള മണ്ണിലും ഇടക്കിടെ മഴ കിട്ടുന്ന കാലാവസ്ഥയിലും വളർച്ച പെട്ടെന്നാകും.
എങ്കിലും നീണ്ട വരൾച്ചയെ അതിന് അതിജീവിക്കാൻ കഴിയും.
ചെടികൾക്കിടയിൽ 20 മുതൽ 25 അടി വരെ അകലം ഉണ്ടാകണം.
നന്നായി വളരാൻ ആണ്ടിൽ രണ്ടുവട്ടം വളം നൽകേണ്ടി വരും.
സാധാരണ ആറേഴു വർഷം പ്രായമാകുമ്പോൾ മരം കായ്ക്കാൻ തുടങ്ങും.
ഫലസമൃദ്ധിയുള്ള മരമാണ് സന്തോൾ.
ഒരാണ്ടിൽ തന്നെ ആയിരക്കണക്കിനു ഫലങ്ങൾ ഒരുമരത്തിൽ ഉണ്ടാകാം.
അവലംബം ↑ Sandoricum koetjape (Burm. f.) Merr.
in the Germplasm Resources Information Network (GRIN) , US Department of Agriculture Agricultural Research Service.
Accessed on June 19, 2011.
↑ ↑ {{ cite journal }} : | archive-url= missing title ( help ) ; | trans-title= requires | title= or | script-title= ( help ) ↑ ↑ ↑ പുറത്തേക്കുള്ള കണ്ണികൾ Horticultural Info GRIN Page Sandoricum koetjape എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
സന്ദീപ്
സന്ദീപ് ( Devanagari : सन्दीप्, English : Sandeep) പ്രശസ്തമായ ഒരു ഭാരതീയ - നേപ്പാളി പേര് ആണ്.
ഇതിനെ രണ്ട് ഭാഗങ്ങളായി വിഭജിക്കാം: സത് എന്നും ദീപ് എന്നും.
സത് നന്മ അല്ലെങ്കിൽ പുണ്യത്തെ കുറിക്കുന്നു.
ദീപ് പ്രകാശത്തെ കുറിക്കുന്നു.
ഈ രണ്ടു ഏകസ്വരാക്ഷരഗണം അഥവാ വ്യാക്യാംശം സന്ധി എന്ന വ്യാകരണപരമായ പ്രക്രിയ വഴി കൂടിച്ചേർന്ന് സന്ദീപ് കിട്ടുന്നു.
അങ്ങനെ, സന്ദീപ് എന്ന പേര്  "ഉത്തമ വെളിച്ചം",  "നന്മ പ്രകാശം" എന്നീ അർത്ഥങ്ങൾ നൽകുന്നു.
ചില സന്ദർഭങ്ങളിൽ "പ്രകാശ ദൈവം" എന്ന അർത്തിലും ഈ പേരിനെ വ്യാഖ്യാനിക്കുന്നു.
ഈ പേര് സംതീപ എന്ന സംസ്കൃത വാക്കുമായി ബന്ധിപ്പിച്ച് ബോധോദയത്തേയും കുറിക്കുന്നു.
ഈ പേര് ഭഗവാൻ ശ്രീകൃഷ്ണൻറെ ഗുരുവായ സാന്ദീപനി മുനിയിൽ നിന്നും ഉരുത്തിരിഞ്ഞതുമാവാം.
സന്ദീപ് എന്ന പേരുള്ള പ്രശസ്തർ സന്ദീപ് ഉണ്ണിക്കൃഷ്ണൻ സന്ദീപ് വാര്യർ സന്ദീപ് നന്ദി
4 സന്ദീപ് വചസ്പതി
സന്ത് ജ്ഞാനേശ്വർ
13-ാം നൂറ്റാണ്ടിലെ ഒരു ഇന്ത്യൻ കവിയായിരുന്നു ജ്ഞാനേശ്വർ (1275-1296) .
ജ്ഞാനദേവൻ, ജ്ഞാനദേവ്, , മൗലി, ജ്ഞാനേശ്വർ വിത്തൽ കുൽക്കർണി എന്നെല്ല്ം അദ്ദേഹം അറിയപ്പെടുന്നു.
നാഥശൈവ, വർക്കറി പാരമ്പര്യമുള്ള യോഗിയും പണ്ഡിതനും ആയിരുന്നു അദ്ദേഹം.
21 വർഷം മാത്രം നീണ്ടുനിന്ന തന്റെ ഹ്രസ്വ ജീവിതത്തിൽ, അദ്ദേഹം ജ്ഞാനേശ്വരിയും ( ഭഗവദ് ഗീതയുടെ വ്യാഖ്യാനം) അമൃതനുഭാവവും രചിച്ചു .
മറാത്തി ഭാഷയിൽ അവശേഷിക്കുന്ന ഏറ്റവും പഴക്കമുള്ള സാഹിത്യകൃതികളാണ് ഇവ, മറാത്തി സാഹിത്യത്തിലെ നാഴികക്കല്ലുകളായി കണക്കാക്കപ്പെടുന്നു.
സന്ത് ജ്ഞാനേശ്വരന്റെ ആശയങ്ങൾ ദ്വൈതമല്ലാത്ത അദ്വൈത വേദാന്ത തത്വശാസ്ത്രത്തെയും മഹാവിഷ്ണുവിന്റെ അവതാരമായ വിഠോബയോടുള്ള യോഗയിലും ഭക്തിയിലുമുള്ള ഊന്നൽ പ്രതിഫലിപ്പിക്കുന്നു.
അദ്ദേഹത്തിന്റെ പൈതൃകം ഏകനാഥ്, തുക്കാറാം തുടങ്ങിയ സന്യാസി കവികളെ പ്രചോദിപ്പിച്ചു, മഹാരാഷ്ട്രയിലെ ഹിന്ദുമതത്തിന്റെ വർക്കരി ( വിഠോബ - കൃഷ്ണ ) ഭക്തി പ്രസ്ഥാന പാരമ്പര്യത്തിന്റെ സ്ഥാപകരിൽ ഒരാളാണ് അദ്ദേഹം.
1296-ൽ അലന്ദിയിൽ ഒരു ഭൂഗർഭ അറയിൽ ധ്യാനേശ്വർ സമാധി ഏറ്റെടുത്തത്.
1275-ൽ (കൃഷ്ണ ജന്മാഷ്ടമിയുടെ ശുഭദിനത്തിൽ) യാദവ രാജാവായ രാമദേവരാവയുടെ ഭരണകാലത്ത് മഹാരാഷ്ട്രയിലെ പൈത്താനിനടുത്ത് ഗോദാവരി നദിയുടെ തീരത്തുള്ള അപെഗാവ് ഗ്രാമത്തിൽ മറാത്തി സംസാരിക്കുന്ന ദേശസ്ഥ ബ്രാഹ്മണ കുടുംബത്തിലാണ് ജ്ഞാനേശ്വർ ജനിച്ചത്.
ദേവഗിരിയുടെ തലസ്ഥാനമായ രാജ്യം സമാധാനവും സ്ഥിരതയും ഉള്ള ഒരു ദേശം ആയിരുന്നു.
, രാജാവ് സാഹിത്യത്തിന്റെയും കലകളുടെയും രക്ഷാധികാരിയായിരുന്നു.
സന്ത് ജ്ഞാനേശ്വരന്റെ ജീവിതത്തെക്കുറിച്ചുള്ള ജീവചരിത്ര വിശദാംശങ്ങൾ അദ്ദേഹത്തിന്റെ ശിഷ്യൻമാരായ സത്യമലനാഥിന്റെയും സച്ചിദാനന്ദന്റെയും രചനകളിൽ സംരക്ഷിക്കപ്പെട്ടിട്ടുണ്ട്.
വിവിധ പാരമ്പര്യങ്ങൾ ജ്ഞാനേശ്വരന്റെ ജീവിതത്തിന്റെ വിശദാംശങ്ങളുടെ പരസ്പരവിരുദ്ധമായ വിവരണങ്ങൾ നൽകുന്നു.
അദ്ദേഹത്തിന്റെ കൃതിയായ ജ്ഞാനേശ്വരി (1290 CE) രചനയുടെ തീയതി തർക്കമില്ലാത്തതാണ്.
ജ്ഞാനേശ്വരന്റെ ജീവിതത്തിൽ കൂടുതൽ അംഗീകരിക്കപ്പെട്ട പാരമ്പര്യമനുസരിച്ച്, അദ്ദേഹം 1275 CE-ൽ ജനിച്ചു, 1296 CE-ൽ അദ്ദേഹം സമാധിയിലെത്തി.
മറ്റ് സ്രോതസ്സുകൾ പറയുന്നത് അദ്ദേഹം 1271 CE-ലാണ് ജനിച്ചതെന്ന്.
ജ്ഞാനേശ്വറിന്റെ 21 വർഷത്തെ ഹ്രസ്വ ജീവിതത്തിന്റെ ജീവചരിത്ര വിശദാംശങ്ങൾ വിവാദപരമാണ്, അതിന്റെ ആധികാരികത സംശയത്തിലാണ്.
ലഭ്യമായ വിവരണങ്ങൾ ഹാജിയോഗ്രാഫിക് ഐതിഹ്യങ്ങളും അദ്ദേഹം ചെയ്ത അത്ഭുതങ്ങളും നിറഞ്ഞതാണ്, ഉദാഹരണത്തിന്, ഒരു എരുമയെ വേദങ്ങൾ ആലപിക്കാനുള്ള കഴിവ്, ചലിക്കുന്ന മതിലിൽ കയറി ഒരു യോഗിയെ താഴ്ത്തുക തുടങ്ങിയ വിശ്വസിക്കാൻ ബുദ്ധിമുട്ടുള്ള കഥകൾ അദ്ദേഹത്തെകുറിച്ച് പ്രചർക്ക്കുന്നു..
അത്ഭുതങ്ങൾ പറക്കുന്ന ഭിത്തിയിൽ ഇരിക്കുന്ന സഹോദരങ്ങളായ മുക്തബായി, സോപൻ, ജ്ഞാനേശ്വർ, നിവൃത്തിനാഥ് എന്നിവർ കടുവപ്പുറത്തിരിക്കുന്ന ചാങ്‌ദേവിനെ അഭിവാദ്യം ചെയ്യുന്നു.
മധ്യത്തിൽ ചാങ്‌ദേവ് ജ്ഞാനേശ്വരനെ വണങ്ങുന്നു.
പല അത്ഭുതങ്ങളും ജ്ഞാനേശ്വരന്റെ ജീവിതവുമായി ബന്ധപ്പെട്ടിരിക്കുന്നു, അതിലൊന്ന് അദ്ദേഹത്തിന്റെ ശിഷ്യനായ സച്ചിദാനന്ദന്റെ മൃതദേഹം പുനരുജ്ജീവിപ്പിക്കുന്നതായിരുന്നു.
ഫ്രെഡ് ഡാൽമിർ ഈ ഐതിഹ്യങ്ങളിലൊന്ന് മഹിപതിയുടെ ഹാജിയോഗ്രാഫിയിൽ നിന്ന് ഇപ്രകാരം സംഗ്രഹിക്കുന്നു: 12-ാം വയസ്സിൽ, ദരിദ്രരും ജാതിരഹിതരുമായ തന്റെ സഹോദരങ്ങളോടൊപ്പം, പൈത്താൻ പുരോഹിതന്മാരോട് ദയ അഭ്യർത്ഥിക്കാൻ ജ്ഞാനേശ്വർ പൈതാനിലേക്ക് പോയി.
അവിടെ അവർ അപമാനിക്കുകയും പരിഹസിക്കുകയും ചെയ്തു.
കുട്ടികൾ ശല്യം സഹിക്കുമ്പോൾ, അടുത്തുള്ള റോഡിൽ ഒരാൾ പ്രായമായ പോത്തിനെ അക്രമാസക്തമായി തല്ലുന്നുണ്ടായിരുന്നു, പരിക്കേറ്റ മൃഗം കരഞ്ഞുകൊണ്ട് കുഴഞ്ഞുവീണു.
മൃഗത്തെക്കുറിച്ചുള്ള ആശങ്ക കാരണം എരുമ ഉടമയോട് ജ്ഞാനേശ്വർ നിർത്താൻ ആവശ്യപ്പെട്ടു.
ഒരു മൃഗത്തെക്കുറിച്ച് കൂടുതൽ ശ്രദ്ധാലുവാണെന്നും വേദങ്ങളുടെ പഠിപ്പിക്കലുകളിൽ ശ്രദ്ധയില്ലാത്തവനാണെന്നും പുരോഹിതന്മാർ അവനെ പരിഹസിച്ചു.
വേദങ്ങൾ തന്നെ എല്ലാ ജീവജാലങ്ങളെയും പവിത്രമായും ബ്രാഹ്മണത്തിന്റെ പ്രകടനമായും കണക്കാക്കുന്നുവെന്ന് ജ്ഞാനേശ്വർ തിരിച്ചടിച്ചു.
രോഷാകുലരായ പുരോഹിതന്മാർ, മൃഗങ്ങൾക്കും വേദങ്ങൾ പഠിക്കാൻ കഴിയണം എന്നാണ് അദ്ദേഹത്തിന്റെ യുക്തി സൂചിപ്പിക്കുന്നതെന്ന് ചൂണ്ടിക്കാട്ടി.
തളരാത്ത ഒരു ജ്ഞാനേശ്വരൻ എരുമയുടെ നെറ്റിയിൽ കൈ വച്ചു, അത് ആഴത്തിലുള്ള ശബ്ദത്തിൽ ഒരു വേദവാക്യം ചൊല്ലാൻ തുടങ്ങി.
ഫ്രെഡ് ഡാൽമയർ പറയുന്നതനുസരിച്ച്, ഈ കഥ ജ്ഞാനേശ്വരന്റെ ജീവചരിത്രത്തെ കൃത്യമായി പ്രതിഫലിപ്പിക്കുന്നുണ്ടോ എന്ന് ആരും ആശങ്കപ്പെടേണ്ടതില്ല, മത്തായി 3:9-ലെ ജറുസലേമിലെ യേശുവിനെക്കുറിച്ചുള്ള കഥയുടെ അതേ രീതിയിൽ ഈ കഥയ്ക്കും പ്രതീകാത്മക പ്രാധാന്യമുണ്ട്.
മറ്റൊരു അത്ഭുതത്തിൽ, ഈ നേട്ടം ആവർത്തിക്കാൻ തന്റെ മാന്ത്രിക ശക്തികളാൽ കടുവപ്പുറത്ത് കയറിയ പ്രഗത്ഭനായ യോഗിയായ ചാങ്‌ദേവ്, ധ്യാനേശ്വരനെ വെല്ലുവിളിച്ചു.
ചലിക്കുന്ന ഭിത്തിയിൽ കയറിയാണ് ജ്ഞാനേശ്വർ ചാങ്‌ദേവിനെ നിസ്തേജനാക്കിയത്.
ചാങ്‌ദേവിനുള്ള ജ്ഞാനേശ്വരിന്റെ ഉപദേശം ചാങ്‌ദേവ് പശാസ്തി എന്ന് വിളിക്കപ്പെടുന്ന 65 വാക്യങ്ങളിൽ നൽകിയിരിക്കുന്നു.
ചാങ്‌ദേവ് ജ്ഞാനേശ്വറിന്റെ സഹോദരി മുക്തബായിയുടെ ശിഷ്യയായി.
ബിപി ബഹിരാത്തിന്റെ അഭിപ്രായത്തിൽ, മറാത്തി ഭാഷയിൽ എഴുതിയ ആദ്യത്തെ തത്ത്വചിന്തകനാണ് ജ്ഞാനേശ്വർ.
ഏകദേശം 16 വയസ്സുള്ളപ്പോൾ, 1290-ൽ അദ്ദേഹം ജ്ഞാനേശ്വരി രചിച്ചു, ഭഗവദ് ഗീതയുടെ ഒരു വ്യാഖ്യാനം പിന്നീട് വർക്കരി വിഭാഗത്തിന്റെ അടിസ്ഥാന ഗ്രന്ഥമായി മാറി.
അദ്ദേഹത്തിന്റെ വാക്കുകൾ സച്ചിദാനന്ദ രേഖപ്പെടുത്തി, അദ്ദേഹം ജ്ഞാനേശ്വരന്റെ അമാനുവൻസിയാകാൻ സമ്മതിച്ചു.
ജ്ഞാനേശ്വരി എഴുതിയത് ഓവി ഉപയോഗിച്ചാണ്; ഒരു മീറ്റർ , മഹാരാഷ്ട്രയിൽ ആദ്യമായി സ്ത്രീകളുടെ ഗാനങ്ങൾ രചിക്കാൻ ഉപയോഗിച്ചത്, നാല് വരികളിൽ ആദ്യത്തെ മൂന്ന് അല്ലെങ്കിൽ ഒന്നും മൂന്നും വരികൾ പ്രാസവും നാലാമത്തെ വരിയും മൂർച്ചയുള്ളതും ഹ്രസ്വവുമായ അവസാനമുള്ളതുമാണ്.
ഡബ്ല്യു.ബി പട്വർധൻ, ജ്ഞാനേശ്വറിനെക്കുറിച്ചുള്ള പണ്ഡിതന്റെ അഭിപ്രായത്തിൽ, ജ്ഞാനേശ്വറിനൊപ്പം, ഓവി "യാത്രകൾ, അത് കുതിച്ചുകയറുന്നു, നൃത്തം ചെയ്യുന്നു, അത് ചുഴറ്റുന്നു, അത് കുതിക്കുന്നു, അത് കുതിക്കുന്നു, ഓടുന്നു, നീണ്ട കുതിച്ചുചാട്ടങ്ങളോ ചെറിയ ചാട്ടങ്ങളോ ആവശ്യമാണ്, അത് നിർത്തുകയോ തൂത്തുവാരുകയോ ചെയ്യുന്നു. അതോടൊപ്പം, അത് യജമാനന്റെ കൽപ്പനയിൽ നൂറ്റി ഒന്ന് കൃപകൾ വികസിക്കുന്നു".
ജ്ഞാനേശ്വരിയിൽ, അവസാനം അദ്ദേഹം "പാസായദാന" എഴുതി, അതിൽ അദ്ദേഹം മറ്റുള്ളവർക്കും എല്ലാ മനുഷ്യർക്കും വേണ്ടി എല്ലാം പ്രാർത്ഥിച്ചു, തനിക്കുവേണ്ടി ഒന്നുമില്ല.
വിശുദ്ധ ജ്ഞാനേശ്വർ തന്നെ വിശ്വസിച്ചു, "ലോകത്തിന് മുഴുവനും ഒരു ആത്മാവുണ്ട്- യാ വിശ്വാച ആത്മാ ഒരു ആഹേ" .
സംസ്‌കൃതം അറിയുന്നവർക്ക് മാത്രം മനസ്സിലാക്കിയിരുന്ന ജീവിതത്തിന്റെ ദാർശനിക വശങ്ങൾ സാധാരണക്കാർക്ക് മനസ്സിലാക്കാൻ വേണ്ടിയാണ് അദ്ദേഹം ജ്ഞാനേശ്വരി എഴുതിയത്.
ഉന്നത പുരോഹിത വർഗ്ഗ ഭാഷയും താഴ്ന്ന ജാതിക്കാരും സംസ്കൃത ഭാഷ പഠിക്കാൻ അനുവദിച്ചിരുന്നില്ല.
തത്ത്വചിന്തയെ സാധാരണക്കാർക്ക് ലളിതമാക്കിയ ഇന്ത്യൻ ചരിത്രത്തിലെ ഒരു സുപ്രധാന കൃതിയായിരുന്നു ഇത്.
O, God!
Thou art Ganesha, the illuminator of all intelligence.
The servant of Nivritti says, attend to my story.
The Vedas in their perfection is as the beautiful image of the god, of which the flawless words are the resplendent body.
The Smritis are the limbs thereof, the marking of verses shows their structure, and in the meaning lies a veritable treasure-house of beauty.
— Dnyanesvari Transl: Pradhan, Lambert ജ്ഞാനേശ്വരന്റെ ആശയങ്ങൾ ഭഗവദ് ഗീതയെ അടിസ്ഥാനമാക്കിയുള്ളതാണ്.
മുകളിൽ: ദേവനാഗരി ലിപിയിൽ, മറാത്തി ഭാഷയിലുള്ള ജ്ഞാനേശ്വരി പേജുകൾ.
സ്വീകരണവും പാരമ്പര്യവും അലണ്ടിയിൽ നിന്ന് പന്തർപൂരിലേക്കുള്ള യാത്രയിൽ കാളകൾ വലിക്കുന്ന ഒരു വെള്ളി വണ്ടിയിൽ വിശുദ്ധന്റെ ചെരുപ്പുകളും വഹിച്ചുകൊണ്ട് ജ്ഞാനേശ്വരന്റെ പാൽക്കി (പല്ലങ്കീൻ).
പൗരോഹിത്യ വരേണ്യവർഗത്തിന്റെ സങ്കുചിതത്വത്തെക്കുറിച്ചുള്ള അദ്ദേഹത്തിന്റെ വിമർശനം, കുടുംബജീവിതത്തിന്റെ ആഘോഷം, ആത്മീയ സമത്വവാദം തുടങ്ങിയ ജ്ഞാനേശ്വരന്റെ ജീവിതത്തിന്റെയും രചനകളുടെയും ഘടകങ്ങൾ വർക്കരി പ്രസ്ഥാനത്തിന്റെ സംസ്കാരത്തെ രൂപപ്പെടുത്തും.
ഡാൾമയർ പറയുന്നതനുസരിച്ച്, ജ്ഞാനേശ്വറിന്റെ ജീവിതവും രചനകളും "വാർക്കാരി പ്രസ്ഥാനത്തിന്റെ യഥാർത്ഥ മതവിശ്വാസത്തിന്റെ പ്രാഥമിക മാതൃകകളായി വികസിച്ചു, കൂടാതെ ഭക്തി ഭക്തിയുടെ നിർണായക ഉറവിടങ്ങളും കേന്ദ്രബിന്ദുക്കളുമാണ്".
തർക്കമില്ലാത്ത കർതൃത്വം ജ്ഞാനേശ്വരി അല്ലെങ്കിൽ ഭവാർത്ഥദീപിക (1290 CE) അമൃതാനുഭവ അല്ലെങ്കിൽ അനുഭവാമൃത (1292 CE) ചാങ്‌ദേവ് പാഷഷ്ടി (1294 CE) ഹരിപ്പാത്ത് അഭംഗ എസ് റഫറൻസുകൾ
കൂടുതൽ വായനയ്ക്ക് ബാഹ്യ ലിങ്കുകൾ സന്ത് ദ്യനേശ്വർ മറാത്തിയിലെ മുഴുവൻ വിവരങ്ങളും പുസ്തകങ്ങളും മറ്റും ജ്ഞാനേശ്വരി (ഭാവാർത്ഥ ദീപിക) ഇംഗ്ലീഷ് വിവർത്തനം ആർ കെ ഭഗവത്, 1954 (ഗ്ലോസറി ഉൾപ്പെടെ) അമൃതാനുഭവത്തിൽ നിന്നുള്ള ഉദ്ധരണികൾ വി വി ശിർവായിക്കർ എഴുതിയ ജ്ഞാനേശ്വരന്റെ ജീവചരിത്രം ശ്രീ ജ്ഞാനേശ്വരന്റെ ചില അഭംഗങ്ങളുടെ ലതാ മങ്കേഷ്‌കറിന്റെ റെൻഡറിംഗ് ഓൺലൈൻ ഹിന്ദു എൻസൈക്ലോപീഡിയയായ ഹിന്ദുപീഡിയയിൽ സന്ത് ജ്ഞാനേശ്വർ മറാത്തിയിൽ പസായദൻ
സന്ദിഷ്ടവാദി ഇംഗ്ലീഷ് വിലാസം https://ml.wikipedia.org/wiki/Santishtavadi
1867-ൽ കോട്ടയത്തുനിന്നും ട്രാവങ്കൂർ ഹെറാൾഡ് എന്ന ഇംഗ്ലീഷ് പത്രത്തിനു് അനുബന്ധമായി പ്രസിദ്ധീകരണം ആരംഭിച്ച പത്രമാണ് സന്ദിഷ്ടവാദി .
ഡബ്ല്യു. എച്ച്. മൂർ എന്നയാളായിരുന്നു പ്രസാധകൻ.
സി.എം.എസ്സ് പ്രസ്സിൽ നിന്നുമാണ് ഈ പത്രം അച്ചടിച്ചിരുന്നത്.
ദിവാൻ മാധവറാവുവിന്റെ ദുർഭരണങ്ങൾക്കെതിരെ ശക്തമായ വിമർശനങ്ങൾ ഉന്നയിച്ചതിന്റെ ഫലമായി തിരുവിതാംകൂർ സർക്കാർ പത്രം അടച്ചുപൂട്ടാൻ ഉത്തരവിട്ടു .
കേരളത്തിൽ നിരോധിക്കപ്പെട്ട ആദ്യ പത്രമാണ് സന്ദിഷ്ടവാദി.
ആയില്യം തിരുനാൾ മഹാ രാജാവിന്റെ കാലത്താണ് ഇത് നിരോധിച്ചത്.
അവലംബം ↑ ↑ ചുമ്മാർ ചൂണ്ടൽ , സുകുമാരൻ പൊട്ടേക്കാട്, മലയാള പത്രചരിതം 1975 പുറം.
95 ↑
സന്ദീപ് നായക്
ഇന്ത്യയിലെ ബാംഗ്ലൂർ ആസ്ഥാനമായുള്ള ഒരു ഇന്ത്യൻ ശസ്ത്രക്രിയാ ഓങ്കോളജിസ്റ്റാണ് സന്ദീപ് നായക് (ജനനം: ജൂൺ 7, 1976) , റോബോട്ടിക് തൈറോയ്ഡെക്ടമി, ഇന്ത്യയിലെ മിനിമലി ഇൻ‌വേസിവ് നെക്ക് ഡിസെക്ഷൻ എന്നിവയുടെ തുടക്കക്കാരനായി അറിയപ്പെടുന്നു.
ബാംഗ്ലൂരിലെ ഫോർട്ടിസ് ഹോസ്പിറ്റലിൽ സർജിക്കൽ ഓങ്കോളജി വിഭാഗം ഡയറക്ടറും മേധാവിയുമാണ്.
ടൈംസ് ഓഫ് ഇന്ത്യയുടെ 2018 ലെ ടൈംസ് ഹെൽത്ത് എക്സലൻസ് അവാർഡ് നായകന് ലഭിച്ചു .
റോയൽ കോളേജ് ഓഫ് സർജൻസ് ഓഫ് എഡിൻബർഗ്, അമേരിക്കൻ സൊസൈറ്റി ഓഫ് ക്ലിനിക്കൽ ഓങ്കോളജി എന്നിവയിലെ അംഗമാണ് നായക്.
2012 മുതൽ 2017 വരെ കിഡ്‌വായ് മെമ്മോറിയൽ ഇൻസ്റ്റിറ്റ്യൂട്ട് ഓഫ് ഓങ്കോളജിയിൽ അസിസ്റ്റന്റ് പ്രൊഫസർ പദവി വഹിച്ചിട്ടുണ്ട്.
ഇന്ത്യയിലെ മികച്ച ഓങ്കോളജിസ്റ്റുകളിൽ നായക് നിരന്തരം സ്ഥാനം നേടിയിട്ടുണ്ട് ജീവചരിത്രം
1976 ൽ കേരളത്തിലെ കണ്ണൂരിലാണ് നായക് ജനിച്ചത്.
മംഗലാപുരം കസ്തൂർബ മെഡിക്കൽ കോളേജിൽ ചേർന്നു.
അവിടെ 1999 ൽ വൈദ്യശാസ്ത്രത്തിൽ ബിരുദം നേടി.
2006 ൽ കോഴിക്കോട് കാലിക്കറ്റ് മെഡിക്കൽ കോളേജിൽ നിന്ന് ജനറൽ സർജറിയിൽ ബിരുദാനന്തര ബിരുദം നേടി.
കൊൽക്കത്തയിലെ ചിത്തരഞ്ജൻ നാഷണൽ കാൻസർ ഇൻസ്റ്റിറ്റ്യൂട്ടിൽ നിന്ന് 2010 ൽ ശസ്ത്രക്രിയാ ഗൈനക്കോളജിയിൽ ബിരുദാനന്തര ബിരുദം നേടി.
2006, 2010 വർഷങ്ങളിൽ യഥാക്രമം ജനറൽ സർജറി, സർജിക്കൽ ഓങ്കോളജി എന്നിവയിലെ നാഷണൽ ബോർഡ് ഓഫ് എക്സാമിനേഷനിൽ നിന്ന് നാഷണൽ ബോർഡ് ഡിപ്ലോമറ്റ് നേടിയിട്ടുണ്ട്.
2011 ൽ പൂനെയിലെ ഗാലക്സി കെയർ ലാപ്രോസ്കോപ്പി ഇൻസ്റ്റിറ്റ്യൂട്ടിൽ നിന്ന് നായകന് ലാപ്രോസ്കോപ്പിക്, റോബോട്ടിക് ഓങ്കോളജിയിൽ ഫെലോഷിപ്പ് ലഭിച്ചു.
ഡെട്രോയിറ്റ് മെഡിക്കൽ കോളേജിൽ നിന്നുള്ള സർജിക്കൽ ഓങ്കോളജിയിൽ അന്താരാഷ്ട്ര വിസിറ്റിംഗ് ഫെലോഷിപ്പും ഡെട്രോയിറ്റ് (യുഎസ്എ) ഫെലോഷിപ്പ് ഫോർ സർജിക്കൽ ഓങ്കോളജി അവാർഡും അദ്ദേഹത്തിനുണ്ട് .
2006 ൽ നായക്കിന് എഡിൻബർഗിലെ റോയൽ കോളേജ് ഓഫ് സർജൻസ് അംഗത്വം ലഭിച്ചു.
അസോസിയേഷൻ ഓഫ് സർജൻസ് ഓഫ് ഇന്ത്യ, ഇന്ത്യൻ അസോസിയേഷൻ ഓഫ് സർജിക്കൽ ഓങ്കോളജി എന്നിവയുടെ ആജീവനാന്ത അംഗത്വവും അദ്ദേഹത്തിനുണ്ട്.
മെഡിക്കൽ മേഖലയിലും ശ്രദ്ധേയമായ ശാസ്ത്രീയ പ്രവർത്തനങ്ങളിലും നൽകിയ സംഭാവനകൾക്ക് 2007 ൽ നായക്കിന് ഇന്ത്യൻ കൗൺസിൽ ഓഫ് മെഡിക്കൽ റിസർച്ചിൽ നിന്ന് ഗ്രാന്റ് ലഭിച്ചു.
പിന്നീട് 2007 ൽ അമേരിക്കൻ സൊസൈറ്റി ഓഫ് ക്ലിനിക്കൽ ഓങ്കോളജിയുടെ എക്സിക്യൂട്ടീവ് അംഗത്വം ലഭിച്ചു.
2012 നും 2017 നും ഇടയിൽ കിഡ്‌വായ് മെമ്മോറിയൽ ഇൻസ്റ്റിറ്റ്യൂട്ട് ഓഫ് ഓങ്കോളജിയിൽ അസിസ്റ്റന്റ് പ്രൊഫസറായും പ്രവർത്തിച്ചു.
മെഡിക്കൽ കൗൺസിൽ ഓഫ് ഇന്ത്യയുടെ വിവിധ കാൻസർ പദ്ധതികളിൽ ആരോഗ്യ, കുടുംബക്ഷേമ മന്ത്രാലയവുമായി നായക് പ്രവർത്തിച്ചിട്ടുണ്ട്.
റോബോട്ടിക് തൈറോയ്ഡെക്ടമി, മിനിമലി ഇൻ‌വേസിവ് നെക്ക് ഡിസെക്ഷൻ, മോഡിഫൈഡ് വീഡിയോ എൻ‌ഡോസ്കോപ്പിക് ഇൻ‌ജുവൈനൽ ലിംഫെഡെനെക്ടമി എന്നിവയെക്കുറിച്ച് ഒന്നിലധികം ശാസ്ത്രീയ പ്രബന്ധങ്ങളും അക്കാദമിക് ജേണലുകളും അദ്ദേഹം പ്രസിദ്ധീകരിച്ചു.
ഒന്നിലധികം ദേശീയ അന്തർദേശീയ സമ്മേളനങ്ങളിൽ നായക് റോബോട്ടിക്, ലാപ്രോസ്കോപ്പിക് ശസ്ത്രക്രിയകൾ പ്രകടമാക്കി.
ചീഫ് സർജിക്കൽ ഗൈനക്കോളജിസ്റ്റായ ബാംഗ്ലൂരിലെ മാക്സ് ക്ലിനിക്കിന്റെ സ്ഥാപകൻ കൂടിയാണ് അദ്ദേഹം.
സെക്ഗോമ മെമ്മോറിയൽ ഹോസ്പിറ്റൽ, സെറോവ്, ബോട്സ്വാനയിലെ മറ്റ് ആശുപത്രികൾ എന്നിവിടങ്ങളിലെ വിസിറ്റിംഗ് കൺസൾട്ടന്റുമാണ് അദ്ദേഹം.
2013 ൽ ഇന്ത്യയിലെ ബാംഗ്ലൂരിൽ നടന്ന ബയോടെക്, മെഡിസിൻ മേഖലയിലെ ഇന്നൊവേഷൻസ് ഇന്റർനാഷണൽ കോൺഫറൻസിൽ നായക്കിന് ഗ്ലോബൽ എക്സലൻസ് അവാർഡ് ലഭിച്ചു.
2016 ൽ , ശിവമോഗയിലെ അസോസിയേഷൻ ഓഫ് സർജൻസ് ഓഫ് ഇന്ത്യയുടെ കർണാടക സ്റ്റേറ്റ് ചാപ്റ്ററിൽ മിനിമലി ഇൻ‌വേസിവ് നെക്ക് ഡിസെക്ഷൻ (MIND) വീഡിയോയ്ക്കുള്ള പമ്പനഗൗഡ വീഡിയോ അവാർഡ് ലഭിച്ചു.
2019 ന്റെ തുടക്കത്തിൽ, ടൈംസ് ഗ്രൂപ്പിൽ നിന്ന് നായകന് ടൈംസ് എക്സലൻസ് 2018 അവാർഡ് ലഭിച്ചു, കൂടാതെ ഇന്ത്യയിലെ ഏറ്റവും മികച്ച ശസ്ത്രക്രിയാ ഓങ്കോളജിസ്റ്റുകളിൽ ഒരാളായി അംഗീകരിക്കപ്പെട്ടു.
സി.കെ. നഗർ
മലപ്പുറം ജില്ലയിലെ വളരെ പ്രസിദ്ധമായ ചെമ്മാട് പട്ടണതോട് ചേർന്ന് കിടക്കുന്ന ഒരു കൊച്ചു ഗ്രാമമാണ് സി.കെ നഗർ .
ആശാരി പുറായി എന്ന പേരിലായിരുന്നു ആദ്യം ഈ ഗ്രാമം അറിയപ്പെട്ടിരുന്നത്.
നാല് വാർഡ്‌ ചേർന്ന ഒരു പ്രദേശം ആണിത്.
ചരിത്ര പ്രധാന്യം ഉള്ള തിരൂരങ്ങാടി ഈ ഗ്രാമത്തോട്  ചേർന്ന് കിടക്കുന്നു .
ഗ്രാമത്തിന്റെ മൂന്നിൽ രണ്ട് ഭാഗവും വെഞ്ചാലി, നവരക്കായി എന്നീ പേരുകളിൽ അറിയപ്പെടുന്ന പാടങ്ങളാൽ ചുറ്റ പെട്ടിരിക്കുന്നു.
മമ്പുറം ചെറുകോയ തങ്ങൾക്ക് ഈ നാടുമായിവളരെ ബന്ധം ഉണ്ടായിരുന്നു .
മമ്പുറം സയ്യിദ് അലവി തങ്ങളുടെ പുത്രി ശരീഫ കുഞ്ഞീബീവിയുടെ  പുത്രനായ ഖാൻബഹദൂർ സയ്യിദ് അഹമ്മദ് ജിഫ്രി ആറ്റകോയ തങ്ങളുടെ മകൻ സയ്യിദ് ഹസൻ ജിഫ്രി മുത്തുകോയ തങ്ങളുടെ മകനാണ് ചെറുകോയ തങ്ങൾ .
സൂഫിവര്യൻ ആയിരുന്ന ചെറുകോയ തങ്ങൾഈ പ്രദേശമയി നല്ല ബന്ധം ആയിരുന്നു.
ഇവിടത്തുകാർ കൂടുതലും ജോലി ചെയ്തിരുന്നതും കച്ചവടം നടത്തിയിരുന്നതും തമിഴ്നാട്ൻറെ വിവിധ ഭാഗങ്ങളിൽ ആയിരുന്നു .
അതിനിടകാണ് ഈ പ്രദേശത്തുക്കാർക്ക് കത്തുകളും മറ്റും കൂടുതൽ വരാൻ തുടങ്ങിയത് .
ചെമ്മാട് , തിരുരങ്ങാടി തുടങ്ങിയ സ്ഥലങ്ങളിലെ തപാൽ പെട്ടി കളെയാന്നു നാട്ടുകാർ ആശ്രയിക്കേണ്ടി വന്നത്.
ഏകദേശം 50 വര്ഷം മുൻബ് ഇവിടെ ഒരു തപാൽപെട്ടി സ്ഥാപിക്കാൻ നാട്ടുക്കാർ ശ്രമിച്ചുകൊണ്ടിരിക്കുന്നു തത്ഫലം .
തപാൽപെട്ടി സ്ഥാപിക്കാൻ സ്ഥലത്തിന് ഒരു പേര് വേണംഎന്ന്  തപാൽ വകുപ്പ് നിർദ്ദേശിച്ചു .
അപ്പോൾ നാട്ടിലെ കാരണവന്മാർ കൂടി ആലോചിച്ചു ചെറുകോയ തങ്ങൾ നഗർ എന്ൻ നിർദേശിക്കുകയും അത് അംഗീകരിച് തപാൽപെട്ടി സ്ഥാപിക്കുകയും ചെയ്തു .
പിന്നീട് ഈ പേര് ചുരുക്കി സി കെ നഗർ എന്നാക്കി മാറ്റുകയാൺ ഉണ്ടായത് .
സി കെ നഗറിൻറെ പുതിയ പ്രദേശങ്ങൾ
ഇപ്പോൾ പ്രദേശം കൂടുതൽ വികസിച്ചതോടെ സി കെ നഗറിന് പുറമേ മറ്റു പേരുകളിലും അറിയപ്പെടാൻ തുടങ്ങി സൗത്ത് സി കെ നഗർ ന്യൂ സൗത്ത് സി കെ നഗർ നോർത്ത് സി കെ നഗർ ഏർവാടി റോഡ്‌ വലിയാട്ട് റോഡ്‌ മില്ലിനിയം പ്പാച്ചൻ റോഡ്‌
സി.കെ. കരീം ഇംഗ്ലീഷ് വിലാസം https://ml.wikipedia.org/wiki/C.
K._Kareem
ചരിത്രകാരൻ, അധ്യാപകൻ, ഗവേഷകൻ, വിദ്യാഭ്യാസ വിചക്ഷണൻ എന്നീ നിലകളിൽ ശ്രദ്ധേയനായിരുന്നു ഡോ. സി.കെ. കരീം .
ചുള്ളിപ്പറമ്പിൽ കോയാമു കരീം എന്നാണ് മുഴുവൻ പേര്.
കേരള ഗസറ്റിയേഴ്സിന്റെ പാലക്കാട് , മലപ്പുറം ജില്ലകളുടെ പതിപ്പുകൾ തയ്യാറാക്കിയത് കരീമിന്റെ നേതൃത്വത്തിലായിരുന്നു.
കേരള ഹിസ്റ്ററി അസോസിയേഷൻ സെക്രട്ടറിയും കേരള ഗസറ്റിയർ, സംസ്ഥാന ആർക്കിയോളജിക്കൽ ഡിപാർട്ട്‌മെന്റ് എന്നിവയിൽ ഉപദേശകസമിതിയംഗവുമായിരുന്നു.
1976ൽ ഇന്ത്യൻ ഹിസ്റ്ററി കോൺഗ്രസ്സിലെ അംഗമായിരുന്നു.
കേരള, മഹാത്മാഗാന്ധി, കാലിക്കറ്റ് സർവകലാശാലകളിലെല്ലാം അംഗീകൃത ഗവേഷണ മാർഗദർശിയായിരുന്നു.
സംസ്ഥാന വിദ്യാഭ്യാസ ഇൻസ്റ്റിറ്റ്യൂട്ടിന്റെ സാമൂഹികപാഠ പുസ്തക നിർമ്മാണത്തിനുള്ള വിദഗ്ദസമിതിയംഗം, കേരള ഹിസ്റ്ററി അസോസിയേഷൻ മാനേജിങ് കമ്മിറ്റിയംഗം, സമസ്തകേരള സാഹിത്യപരിഷത് എക്‌സിക്യൂട്ടീവ് കമ്മിറ്റിയംഗം എന്നീ നിലകളിലും പ്രവർത്തിച്ചു.
കേരള ഹിസ്റ്ററി അസോസിയേഷൻ , സമസ്ത കേരള സാഹിത്യ പരിഷത്, കാൻഫെഡ് , കേരള മുസ്‌ലിം എജ്യുക്കേഷണൽ അസോസിയേഷൻ , മുസ്‌ലിം എജ്യുക്കേഷണൽ സൊസൈറ്റി , മുസ്‌ലിം എജ്യുക്കേഷണൽ ട്രസ്റ്റ് , മുസ്‌ലിം അസോസിയേഷൻ തിരുവനന്തപുരം, മുസ്‌ലിം സർവീസ് സൊസൈറ്റി എന്നിവയിൽ ആജീവാനന്ത അംഗമായിരുന്നു.
കേരള ഹിസ്റ്ററി അസോസിയേഷൻ സെക്രട്ടറി, പി.എ. സൈദ് മുഹമ്മദ് ഫൗണ്ടേഷൻ സെക്രട്ടറി, പ്രൊഫ. പി.എസ്. വേലായുധൻ അവാർഡ് കമ്മിറ്റി സെക്രട്ടറി, ഇസ്‌ലാമിക വിജ്ഞാനകോശം ഉപദേശക സമിതിയംഗം എന്നീ സ്ഥാനങ്ങളും വഹിച്ചിട്ടുണ്ട്.
കേരള ഹിസ്റ്ററി അസോസിയേഷന്റെ മേൽനോട്ടത്തിൽ കേരള ചരിത്രം, നവഭാരത ശില്പികൾ സമാഹാരങ്ങളുടെ എഡിറ്റോറിയൽ ബോർഡ് അംഗവും സമസ്ത കേരള സാഹിത്യപരിഷതിന്റെ മാഗസിൻ എഡിറ്ററുമായിരുന്നു.
ചരിത്രം എന്ന പേരിൽ ഒരു ത്രൈമാസിക സ്വന്തം പത്രാധിപത്യത്തിൽ പുറത്തിറങ്ങിയിരുന്നു.
"സെക്കുലറായ ചരിത്രകാരനായിരുന്നു കരീം" എന്ന് വി.ആർ. കൃഷ്ണയ്യർ അഭിപ്രായപ്പെട്ടിട്ടുണ്ട്.
1929 മെയ് അഞ്ചിന് എറണാകുളം ജില്ലയിലെ എടവനക്കാട് ജനിച്ചു .
പിതാവ് സി.കെ. കൊച്ചു ഖാദർ.
മാതാവ്: കൊച്ചലീമ.
1953 ൽ പാലക്കാട് വിക്‌ടോറിയ കോളേജിൽ നിന്ന് ചരിത്രത്തിൽ ബിരുദം നേടി.
1957 ൽ അലിഗഢ് മുസ്‌ലിം സർവകലാശാലയിൽ നിന്ന് മൂന്നാം റാങ്കോടെ ബിരുദാനന്തരബിരുദം കരസ്ഥമാക്കി.
അലിഗഢിൽ തന്നെ എൽ.എൽ.ബി.യും നേടി.
1958 ൽ കോഴിക്കോട് ഫാറൂഖ് കോളേജിൽ ലക്ചററായി ചേർന്നു .
ഇതിനിടയിൽ അലിഗഢ് സർവകലാശാലയിൽ നിന്ന് ഡോ. റസൂൽ ഹസന്റെ മേൽനോട്ടത്തിൽ കേരളം ഹൈദരാലിയുടെയും ടിപ്പു സുൽത്താന്റെയും കീഴിൽ എന്ന വിഷയത്തിൽ ഗവേഷണ ബിരുദം നേടി .
ദൽഹിയിലെ നാഷണൽ ആർക്കൈവ്‌സ് ഓഫ് ഇന്ത്യയിൽ നിന്ന് ഡിപ്ലോമയും കരസ്ഥമാക്കി.
ചരിത്രത്തിന്റെ പ്രാഥമിക സ്രോതസ്സുകളിൽ നിന്ന് നേരിട്ട് വിവരം ശേഖരിക്കുന്നതിനും സ്വതന്ത്രമായ ശൈലി രൂപപ്പെടുത്തിയെടുക്കുന്നതിനും അലീഗഢിലെ പഠനം സഹായിച്ചു.
കോഴിക്കോട് ഫാറൂഖ് കോളേജിലും വിവിധ ഗവ.
കോളേജുകളിലും ചരിത്രാധ്യാപകനായിരുന്നു.
1965-ൽ തിരുവനന്തപുരം പെരിങ്ങമ്മല ഇഖ്ബാൽ കോളേജിന്റെ പ്രഥമ പ്രിൻസിപ്പലായി ചുമതലയേറ്റു.
1969 മുതൽ 1973 വരെ കേരള ഗസറ്റിയറിന്റെ എഡിറ്ററായി പ്രവർത്തിച്ചു.
1973-ൽ കൊച്ചിൻ സർവ്വകലാശാല സ്ഥാപിതമായപ്പോൾ അതിന്റെ രജിസ്ട്രാറായി.
വൈസ് ചാൻസലറായിരുന്ന പ്രൊഫ. ജോസഫ് മുണ്ടശ്ശേരിയുമുണ്ടായ അഭിപ്രായഭിന്നതകളെ തുടർന്ന് 1975 ൽ രജിസ്ട്രാർ സ്ഥാനം വിടുകയും വീണ്ടും കേരള ഗസറ്റിയറിന്റെ എഡിറ്ററാവുകയും ചെയ്തു.
1979 വരെ ആ സ്ഥാനത്ത് തുടർന്നു.
1981-ൽ സർവീസിൽ നിന്ന് സ്വമേധയാ വിരമിച്ചു.
1951 മുതൽ 1953 വരെ യുനൈറ്റഡ് സ്റ്റുഡന്റ് ഓർഗനൈസേഷൻ പ്രസിഡന്റും അലിഗഢ് സർവകലാശാലയിൽ സ്റ്റുഡന്റ്‌സ് യൂണിയൻ ആക്ടിങ് പ്രസിഡന്റും സ്റ്റുഡന്റ് യൂണിയൻ ലൈബ്രേറിയനുമായിരുന്നിട്ടുണ്ട്.
കേരള സർവകലാശാലയിൽ സെനറ്റ്, ബിരുദാനന്തര ബിരുദ പാഠ്യസമിതി, ആർട്‌സ് വിഭാഗം, പ്രസിദ്ധീകരണ വിഭാഗം ഉപദേശകസമിതി, ഇസ്‌ലാമിക ചരിത്ര പാഠ്യസമിതി, സാമൂഹിക ശാസ്ത്രവിഭാഗം എന്നിവയിൽ അംഗവും മഹാത്മാഗാന്ധി സർവകലാശാലയിൽ ഇസ്‌ലാമിക ചരിത്ര ബിരുദാനന്തരബിരുദ പാഠ്യസമിതി ചെയർമാൻ, ഇന്റർ നാഷണൽ റിലേഷൻസിൽ ബോർഡ് ഓഫ് സ്റ്റഡീസ് അംഗം, കാലിക്കറ്റ് സർവകലാശാലയിൽ ചിരിത്ര ബിരുദ പാഠ്യസമിതിയംഗം, പരീക്ഷാസമിതിയംഗം എന്നീ സ്ഥാനങ്ങളും വഹിച്ചിരുന്നു.
കേരള ചരിത്രഗവേഷണത്തിലെ വേറിട്ട ശബ്ദമായിരുന്നു കരീമിന്റേത്.
പരമ്പരാഗതമായ പല ചരിത്രനിരീക്ഷണങ്ങളും ശക്തമായി ഖണ്ഡിച്ചു.